《美刘太保》
唐代·司马扎

常爱鲁仲连，退身得其趣。
不知鸱夷子，更入五湖去。
云霞恣摇曳，鸿鹄无低翥。
万里天地空，清飙在平楚。
藏名向宠节，辞疾去公务。
夜尽醉弦歌，日高卧烟树。
岂嗤生前乐，千载自垂裕。
论道复论功，皆可黄金铸。

作者简介：司马扎，生卒年里贯均未详，唐宣宗大中（847~858）前后在世。曾登进士第，有诗名，与储嗣宗友善。著有《司马先辈集》，《全唐诗》。